**Greit å vite:** USA er en forbunds-stat eller en føderal-stat. Landet består av 50 del-stater og et område med hoved-staden Washington. I tillegg har USA flere områder utenfor eget land, som Puerto Rico og små øyer i Stillehavet.

| **Når jeg leser …** | **da betyr det …** |
| --- | --- |
| avsløre, å | å gjøre noe klart og tydelig for alle |
| del-stat, en | et delvis selv-styrt område i en forbunds-stat |
| dårlig stemning, en | her: u-vennskap som ulmer mellom to eller flere |
| etter-forskning, en | at politiet undersøker et mulig lov-brudd |
| favoritt, en | en person som fler-tallet liker best |
| guvernør, en | en folke-valgt leder av en del-stat |
| grunn-lov, en | en lov som sier noe om måten landet skal styres på |
| gammelt nytt | det som er ut-datert, lite aktuelt og forbi |
| kjempe, å | å slåss, å jobbe hardt for å oppnå |
| kandidat, en | her: en person som kan bli valgt til president |
| nevne, å | å si i forbi-farten |
| president, en | øverste leder i en republikk (land, stat) |
| styre-form, en | måten et land blir styrt på (og hvordan makten er fordelt) |
| utfordre, å | å melde seg på i kampen (om en jobb eller et verv) |
| vise-president, en | person med nest høyeste rang (etter presidenten) |
| vanskelig | her: vrient, tøft, ut-fordrende  |

599 – Han kan utfordre Donald Trump

 Klar Tale nr. 47 / 2022

I en forbunds-stat styrer del-statene seg mye selv. Men USA har en nasjonal-forsamling (Kongressen) med Senatet og Representantenes hus. Landet, som er en republikk, har også en president. Nå er Joe Biden USAs president. Han er fra Det demokratiske partiet. Det er det ene av to store partier i USA. Det andre er Det republikanske partiet.

De to partiene kjemper om makta. Både i del-statene og på nasjonalt nivå. Under hvert president-valg står konkurransen mellom en kandidat fra hvert av de to partiene.

Partiene velger ut sin kandidat i god tid før president-valget.

Grunn-loven gir tre institusjoner i USA makta i staten. Det er presidenten, Kongressen og dom-stolene. Slik er det også i del-statene. Der er det en guvernør som er leder.

# Spørsmål:

# 1: Når er det valg på ny president i USA?

# Svar:

# 2: Hva kan du fortelle om USAs styre-form?

Svar:

# 3: Hvem vil utfordre Donald Trump?

# Svar:

4: Hva heter de to store partiene i USA?

# Svar:

# 5: Hvorfor ble det dårlig stemning mellom Mike Pence og Donald Trump? Svar:

#

# 6: Hvor mange barn har Trump?

# Svar:

#

# 7: Hvorfor etter-forsker politiet Trump?Svar:

8: Hvem er president i USA i dag, og hvilket parti er han fra?

Svar:

**Oppgave: Sett ordene på rett sted i teksten**

styre

anstrengt

kjendis

har

leder

slutt

kandidat

president

som

dem

 Kampen om makta

Om to år er det valg på \_ \_ \_ \_ \_ \_ \_ \_ \_ igjen. Flere har lyst å \_ \_ \_ \_ \_ verdens mektigste land, USA. En av \_ \_ \_ har styrt landet før.

Donald Trump vil bli president igjen. Han vant valget i 2016, men tapte i 2020. Flere andre fra Det republikanske partiet vil også bli president. Det blir en hard kamp om å bli en \_ \_ \_ \_ \_ \_ \_ \_.

Trump sitt fulle navn er Donald John Trump. Han ble født i New York i 1946, like etter at andre verdens-krig tok \_ \_ \_ \_ \_.

Faren Fred Trump gjorde det godt innen eiendom. Også Donald Trump er en forretnings-mann. I tillegg er han \_ \_ \_ \_ \_ \_ \_fra TV.

Trump er gift med Melania Trump. Paret har sønnen Barron sammen. Trump er også far til fire andre barn, \_ \_ \_ nå er voksne. Den tidligere presidenten \_ \_ \_ ni barne-barn.

Politisk er han kjent for flere ting. Blant annet ville han bygge en mur langs grensa til Mexico. Slik ville han stenge ulovlige inn-vandrere ute. Han dro også over grensa til Nord-Korea for å møte \_ \_ \_ \_ \_ Kim Jong-un. USA og Nord-Korea har et \_ \_ \_ \_ \_ \_ \_ \_ \_ forhold.

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.